**Neuzer Kft. ajánlata elfogadásának alátámasztása**

A Bíráló Bizottság a Neuzer Kft ajánlatát BB ülés keretében értékelte.

Az adminisztratív megfelelés vizsgálata során megállapítást nyert, hogy a cég a jogosultsági feltételeknek megfelelt, a megfelelőséget alátámasztó dokumentumokkal bizonyította. Ezek a feltételek az ajánlattételi felhívásban magyar és angol nyelven elérhetők voltak az ajánlattevők számára:

***Kiválasztási kritériumok***

*Az alábbi kiválasztási kritériumok vonatkoznak az Ajánlattevőkre. A konzorciumban beadott ajánlatok esetén a kiválasztási kritériumok a konzorciumok egészére vonatkoznak*

***Az Ajánlattevők gazdasági és pénzügyi alkalmassága*** *(a Tender form – Ajánlattételi adatlap 3. pont). Amennyiben az Ajánlattevő közintézmény, abban az esetben az alábbi információkat ugyanúgy rendelkezésre kell bocsátani.*

* *Azajánlatbenyújtásátmegelőző 36 hónapbármelyikében amegvalósultsajátgyártásúkerékpárok egytételű értékesítéséből származó árbevételből (1 vevő 1 db rendelésének keretében megvalósult kerékpárszállítás) legalább egy értékesítés érje el a minimum nettó 80 millió Ft értéket.*

*Az ügylet bemutatása terjedjen ki az alábbiakra: értékesített termék(-ek) bemutatása, ellenszolgáltatás összege, teljesítés ideje, vevő megnevezése és a referenciát igazoló személy neve, elérhetősége, nyilatkozat, hogy a teljesítés a rendelésnek/ szerződésnek megfelelően történt.*

* *Az ajánlattevő kerékpár vagy kerékpárdokkoló rendszer összértékesítése haladja meg a minimum 300.000.000 forint/évet az elmúlt 3 éven belül.*

***Ajánlattevő szakmai alkalmassága*** *(a Tender Form – ajánlattételi adatlap 4. és 5. pontja alapján)*

* *van a szerződéshez szükséges szakmai bizonyítványa, mint Kerékpár gyártása, mint főtevékenység,*
* *az ajánlattevő legalább* ***5*** *fő alkalmazottja a szerződés tárgyához kapcsolódó területen dolgozik; és*
* *a szerződés tárgyához kapcsolódó területen dolgozó munkatársak legalább 20 %-a állandó alkalmazott*

***Ajánlattevő műszaki alkalmassága*** *(a Tender Form – ajánlattételi adatlap 5. és 6. pontja alapján)*

*Ajánlattevő rendelkezzen az ajánlattételi határidőt megelőző három évből legalább****egy – 50 db-os kerékpár állományt magába foglaló – általa telepített kerékpáros közösségi közlekedési rendszerrel****, amely igazolható műszaki átadás-átvétel után van, közterületen és a közösségi közlekedés részeként működik. Ajánlattevő részletesen mutassa be, hogy a rendszer sikeres telepítéséhez milyen szakmai kapacitással rendelkezik (szakterületenként és szakképzettségenként).*

Az ajánlattevő szerepel a NAV köztartozás mentes adatbázisában, de terhelő adatokat az nem tartalmaz és az Opten céginformációs adatbázis sem tartalmaz elmarasztaló bejegyzéseket.

Az alkalmassági kritériumok vizsgálatát követően a BB alaposan áttekintette a Technikai ajánlatot és azt állapította meg, hogy az ajánlatban foglalt információk elfogadható az Önkormányzat számára, a felhívásban elvárásként megfogalmazott minimum műszaki tartalmat biztosítja.

Az Ajánlati felhívásban és a szerződés-tervezetben a következő garanciákat kértük és szükséges biztosítani:

***Hibás teljesítési kötbér:***

*Feltétele: a Vállalkozó a jelen szerződés szerinti feladatait nem szerződésszerűen teljesíti és a Szerződési Hatóság által jelzett hibát a meghatározott határidőre nem javítja ki.*

*Mértéke: A hibás teljesítés kijavítására tűzött határidő leteltét követően naponta a kötbéralap 1%, de legfeljebb a kötbéralap 20%-a.*

***Késedelmi kötbér:***

*Feltétele: a Vállalkozónak a jelen szerződés szerinti feladatainak teljesítésével az ütemtervben foglaltakhoz képest késedelembe esik.*

*Mértéke: Naponta a kötbéralap 1%, de legfeljebb a kötbéralap 20%-a. 30 napos késedelem a szerződés egyoldalú felmondását eredményezheti Megrendelő részéről.*

***Meghiúsulási kötbér:***

*Feltétele: a Vállalkozó a jelen szerződés szerinti feladatokat részben vagy egészben nem teljesíti, ideértve azt az esetet is, ha a Vállalkozó a szolgáltatás teljesítésével késedelembe esik és a teljesítés már nem áll a Megrendelő érdekében.*

*Mértéke: A kötbéralap 20%-a.*

*Vállalkozó hozzájárul, hogy a Szerződési Hatóság az esedékes kötbér összegét a számlából levonja. A kötbér alapja a vállalkozói díj ÁFA-val növelt (bruttó) összege.*

A szerződéskötés feltétele az, hogy a vállalkozó rendelkezzen felelősség biztosítással, ezt szükséges bemutatnia, az alábbiak szerint:

*Vállalkozó tevékenységével összefüggő, illetve a szerződés teljesítése során keletkező károk megtérítéséért a Vállalkozó teljes kártérítési felelősséggel tartozik. A Vállalkozónak rendelkeznie kell a jelen szerződésben meghatározott feladatra vonatkozóan megkötött, vagy arra kiterjesztett, C.A.R. (ContractorsAllRisk) összkockázatú rendszerű építés-szerelési biztosítással a műszaki-átadás átvétel időpontjáig terjedő időtartamra szóló, összesen legalább 45 millió forint/év és 15 millió Ft/káresemény építőipari kivitelezési és egyben nem vagyoni kárértékre vonatkozó felelősségbiztosítással. A felelősségbiztosításnak ki kell terjednie az ajánlattevő, valamint az alvállalkozók által okozott kárért való felelősségre is. A felelősségbiztosítás meglétét igazoló kötvényt a szerződés megkötésének időpontjára be kell tudni mutatni.A biztosítás terjedelme felöleli az építési – szerelési munkákkal kapcsolatban felmerülő kockázatok vállalkozói és biztosítói gyakorlat, tapasztalat szerinti körét.*

Tekintettel arra, hogy a bírálati fázisban nem volt szükség hiánypótlásra és arra, hogy aPraG eljárás szerint nincsen szerződéskötési moratórium, fenti feltétel teljesítése időpontjában a szerződés megköthető.

**Pitó Enikő**

PraG szakértő összegzése, a Bíráló Bizottság és bontási dokumentumok alapján.

HÉVÍZ, 2013.12.05.